als_Latn dik_Latn sag_Latn
Kohët e fundit është raportuar se Apple ka pjesën më të madhe të tregut të telefonave inteligjentë në Japoni. Japonia është vendi ku fitimi operativ i Apple u rrit në vitin e fundit fiskal dhe tregu nga ku Apple ka pasur fitimet më të mëdha.
Statistikat e fundit nga WSJ zbulojnë se Apple ka zënë 37 për qind dhe 50 për qind të tregut të telefonave inteligjentë dhe tabletëve në Japoni, respektivisht. Shifrat e botuara nga Kantar World Panel ritheksojnë dominimin e Apple në Japoni, pasi 76 për qind e të gjithë telefonave inteligjentë të shitur në Japoni këtë tetor, ishin iPhone 5C dhe iPhone 5S.
Rritja e tregut të Apple me iPhone të rinj mund t’i atribuohet faktit se NTT DoCoMo, operatori më i madh celular në vend, tani shet iPhone 5C dhe 5S. 61 për qind e shitjeve të iPhone në tetor, kanë ardhur nga NTT DoCoMo.
Gjatë vitit të kaluar fiskal, shitjet e Apple në Japoni janë rritur pothuajse 30 për qind dhe marzhet e saj janë 15 për qind më të larta se kudo tjetër në botë. Është e vetëkuptueshme se Japonia është një treg shumë fitimprurës për Apple dhe konsumatorët në Japoni me siguri do të vazhdojnë të derdhin para në produktet e Apple.
(Herë të lexuara: 229)
als_Latn als_Latn als_Latn als_Latn als_Latn